चुनावी मौसम के सामने आने वाले कई तरह के आंकड़े बड़े दिलचस्प होते हैं. सियासतदानों का ऐसा ही एक आंकड़ा आज आपको दिखाते हैं. जहां दोनों पार्टियों के तमाम चेहरे अपनी-अपनी दावेदारी कर रहे हैं, खुद को जीत की गारंटी बता रहे हैं, वहां एक आंकड़ा कई हालातों को जाहिर करता है. पिछले 20 साल के एक आंकड़े के मुताबिक राजस्थान सरकार में शिक्षा विभाग संभालने वाले मंत्रियों की परफोर्मेंस में बीजेपी के नेता चुनावों में बेहतरीन परफॉर्मेंस करते नजर आए हैं. 20 सालों में चुनावी मैदान में 9 शिक्षा मंत्रियों ने ताल ठोकी है, जिनमें से 6 ने जीत हासिल की तो 3 शिक्षा मंत्रियों को हार का मुंह देखना पड़ा.